Downloaded from YTS.MX
EN COMEDY-SPECIAL FRA NETFLIX
Official YIFY movies site: YTS.MX
Hvordan skal vi henvise til dig i teksten, Tennyson?
Jeg vidste det.
I vil vel tjekke mine foretrukne pronominer.
Jeg har ikke nogen.
Ingen. Jeg vil ikke surfe på woke-bølgen.
Så I kan kalde mig, hvad I vil.
Jeg ville bare tjekke, om vi skulle sætte OBE efter dit navn.
Det bør I. Det skal I faktisk.
2021. Et år, der fik 2020 til blot at virke som en forhistorie.
DE LYVER FOR DIG
Begivenhederne var mere dommedagsagtige, mere uforudsigelige
og mere bizarre end noget andet tidligere år i historien.
Jeg er live. Det er fint… jeg er ingen kat.
-Hva' så? -Med enestående adgang til akademikere…
Ser jeg godt ud?
Journalister…
Hvad er lampens CO2-fodaftryk?
Meningsdannere fra tv…
Kom nu! Bisonfyren var lækker.
Han var lækker.
Milliardær-techmoguler.
-Er det Jordvand? -Ja.
Videnskabsmænd.
Bare lidt Pfizer inden vi går i gang.
Influencers.
Jeg kan være på TikTok imens, ikke?
-Kulturelle kommentatorer. -Hvad jeg synes?
Skal jeg være den første i 2022, der bliver cancelled?
Og gennemsnitsborgere.
Jeg er mor først og amerikaner først.
I den rækkefølge.
Det gør ondt, ikke?
Jeg brugte den forkerte ende igen.
Dette er historien om 2021,
fortalt af dem, der var der. Til seere, der også var der.
Dette er "Death To 2021".
STIK IKKE VORES BØRN VACCINER DRÆBER
1. JANUAR
2021 starter fuld af optimisme.
En række lækre nye vacciner
lover at forandre coronapandemien fra en igangværende krise…
…til et fortrængt, traumatisk minde.
Den ungdommelige, politiske ballademager Joe Biden
er parat til at indtage Det Hvide Hus og hele et splittet USA.
Vi kan gøre det sammen.
Men optimismen varer ikke længe.
USA! USA!
En hob samles i Washington District of Columbia,
6. JANUAR
opildnet af præsident Trumps falske påstande om valgsvindel.
STOP RØVERIET
Vi kan umuligt have tabt Georgia.
Der var valgsvindel.
Påstande, der slavisk blev gentaget af hans medskyldige medievenner.
Donald Trump fuldstændig knuste Joe Biden.
Femoghalvfjerds millioner mennesker
genvalgte Donald J. Trump den 3. november.
Der var valgsvindel, så Donald Trump ikke vandt.
MADISON MADISON JEG SPØRGER BARE
En af de største trompeter for Trumps store løgn… tv-vært Madison Madison.
Infiltrerede Antifa-terrorister optællingen i Arizona
forklædt som stemmemaskiner?
KAN DU STOPPE RØVERIET?
Jeg spørger bare.
Kæmp for Trump!
Det tegnede til at blive et sammenstød af virkelig episke proportioner.
BIDEN ER VIRUSSEN
Måske den tætteste historiske parallel er slaget om Hogwarts.
TENNYSON FOSS OBE HISTORIKER
Da Lord Voldemort beder hver eneste Dødsgardist om at angribe skolen,
-og forsvare hans sidste Horcruxer… -Men er det ikke Harry Po…
-Fortsæt. -Tak.
Trumps støtter troede selvfølgelig,
at den eneste måde at forhindre "den dybe stat" i at ødelægge demokratiet,
var selv at ødelægge det først.
Og vi kæmper.
Vi kæmper som ind i helvede, og gør I ikke det,
så har I ikke noget land mere.
Mens verdenspressen ivrigt fulgte hver en bevægelse,
stormede oprørere Kongressen for at forhindre vicepræsident Pence
i at bekræfte valgmandskollegiets stemmer.
En af de meningsløse ceremonielle opgaver,
som Mike Pence generelt brillerer med.
Til stede i Washington den dag
var den garvede Washington-korrespondent Snook Austin.
OFFICIEL PRESSE SNOOK AUSTIN
Jeg har aldrig set noget så…
WASHINGTON-KORRESPONDENTEN
…noget så skørt som i D.C. den 6. januar.
Og jeg har været i D.C. længe. Jeg så Watergate.
Jeg bevidnede Clintons udløsning.
Jeg var til stede, da Bush knælede foran Zod.
Men det her var nyt.
En blanding af et voldeligt oprør og en chimpanses teselskab.
Skræmmende og dumt.
Ligesom en Muppet-version af Vietnamkrigen.
Revolutionen blev vist i tv
og livestreamet i en storm af kaotiske mobiloptagelser.
Jeg syntes, at den 6. januar var fantastisk.
Det var inspirerende at se så mange borgere deltage i demokratiet.
Hvis det er så vigtigt for dig, burde du have ret til at styre landet.
Hvorfor ikke?
-Vi er i Kongressen. -Vi er i fucking Kongressen, mand.
Oprørerne var både dårlige og gode borgere.
De brød loven, men var gode til selv at filme beviserne,
som senere kunne bruges til at dømme dem.
Må jeg tale med Pelosi?
Vi er på vej, kælling!
Mike Pence? Vi kommer også efter dig, fandens forræder!
En af dem var en bison forklædt som et menneske.
Frihed!
Han protesterede sikkert, fordi bisoner stadig ikke må stemme. Vel?
GEMMA NERRICK BRITISK GENNEMSNITSBORGER
Selv hvis de måtte, kan de ikke holde blyanten med hovene.
Det er vores hus. Vores land.
Jeg så det ske, og ligesom alle amerikanere, var jeg skrækslagen.
Men du var der faktisk?
KATHY FLOWERS AMERIKANSK GENNEMSNITSMOR
-I Kongressen? -Var jeg der?
Det er tydelige optagelser af dig.
Ja, jeg var der.
Men kun for at yde fredelig støtte.
Kom nu ud, Pence! Din fandens tøsedreng!
Jeg udnyttede bare min ytringsfrihed
som amerikaner.
Og din frihed til at smøre din lort på væggene?
Jeg skrev. Hvilket faktisk også er en ytring.
Det gik lidt agurk,
men det var dejligt at være en del af noget, der kunne ændre verden.
Det var nok min generations Woodstock.
Selvom jeg ikke helt ved, hvad en Woodstock er.
Endelig, efter død og ødelæggelse,
kaldte Trump sine forvirrede håndlangere tilbage.
Vi ønsker fred, så gå hjem.
Vi elsker jer. I er helt særlige.
Han sagde: "Gå hjem".
Donald Trump bad bare alle om at gå hjem.
Vi bliver.
Så bliv, din idiot. Jeg er ligeglad.
Efterfølgende, når de bliver presset af de nysgerrige medier,
kan mange involverede ikke forklare deres handlinger.
Jeg havde intet at gøre med at angribe nogen eller noget.
LOKAL MAND ARRESTERET VED KONGRESSEN
Jeg var det forkerte sted på det forkerte tidspunkt.
Jeg fortryder virkelig mine handlinger.
De afspejler ikke, hvem jeg er som person eller amerikaner
eller mor eller mig.
Og det fortalte jeg dommeren. Og vigtigst af alt,
så troede han på mig.
Han dømte dig til husarrest.
Jeg er ikke…
Hvorfor tror du, jeg er i husarrest?
Din fodlænke?
Den her? Det er ikke…
Den er faktisk ret nyttig.
Den måler min hjerterytme, den måler mit blodtryk
og hvor tæt, jeg må komme på en våbenbutik.
For tæt og bang! Den eksploderer.
Ikke rigtig. Det var for sjov.
Men jeg bliver sendt direkte i fængsel.
DEN ALLERBEDSTE MOR
Hvorfor angreb amerikanere deres egen regering?
Klummeskriveren Penn Parker har skrevet udførligt
og påvirket om dagens amerikanske samfund.
Der er to slags USA i dag.
PENN PARKER KULTUREL KOMMENTATOR
Det ene tror på eksperter, myndigheder og journalister som mig.
Når vi siger: "Biden vandt".
Det andet tror, at de selvsamme eksperter,
myndigheder og journalister som mig alle er en del af en stor sammensværgelse.
Altså, tror I virkelig, at CIA har mig på hurtigopkald?
De er helt sikkert bedre end det.
Det håber jeg i hvert fald.
Endelig forlod Trump Det Hvide Hus
med rigsretssagens skygge hængende over sig,
og efterlod sit republikanske heppekor uden styring og rygrad.
Først fordømte republikanerne Trump.
Så benægtede de at have fordømt ham.
Så benægtede de at have benægtet at have fordømt ham.
Så benægtede de, at det hele skete.
Så fordømte de enhver, der fordømte deres benægtelser.
De var lige så fleksible i deres meninger som din mor i sengen.
Efter alt det rod
ønskede USA naturligvis lidt tid uden en præsident.
De fik i stedet en lille, gammel pedel til at holde styr på tingene,
indtil de fandt ud af, hvad de ville.
Det sværger jeg ved Gud.
Tillykke, hr. præsident.
20. JANUAR
Den forfatningsmæssige orden er genoprettet.
Da en omvendt eksorcismeceremoni
indsætter Joe Bidens spøgelse i Det Hvide Hus.
Demokratiet har overlevet.
Biden lover et intenst program for sine første 100 dage
i tilfælde af, at han ikke holder længere.
Biden var noget andet.
Han sagde ikke, at vi skulle fylde vores røvhuller med blegemiddel
eller håne de handicappede eller blære os med seksuelle overgreb?
Det var, som om han slet ikke vidste, hvad det betød at være præsident.
Bidens første opgave var at distribuere den mirakuløse coronavaccine,
som tilbød folk at komme tilbage til cirka 40 procent normalitet.
Men ikke alle var glade.
Jeg vil ikke definere mig selv via mærkevarer
som Pfizer eller Moderna,
slet ikke, hvis de ikke har betalt for produktplacering.
Så jeg fik fat i en fyr, der laver sin egen øl,
og vi bryggede vores egen vaccine.
Okay, her er den.
HJEMMEBRYGGET VAX-REAK
Helt ufiltreret og upasteuriseret.
Den smager som…
GAMLE BIDEN BRÆKKER FODEN
MYTH-BUSTED: ALT MINE MODSTANDERE SIGER
DUKES MILJØLØFTE
HVORDAN DIT MUNDBIND DRÆBER DIG - DEL 456
Ja, den smager som enhver anden India Pale Ale.
I aften følger forskere den nye coronavariant,
der spreder sig gennem New York City.
NY BRITISK VARIANT BEKRÆFTET I TRE STATER
Men netop som vaccinerne tilbyder lys for enden af nålen,
så hører man om dødelige lokale coronavarianter, der spreder sig globalt.
SYDAFRIKANSK VARIANT BEKYMRER
Hvorfor skulle de nye virusser komme udefra?
Vi burde lave vores egne varianter, ikke importere dem.
Amerika kan lave deres egne bakterier.
Sig farvel til den britiske variant.
Ifølge Verdenssundhedsorganisationen
er det nu officielt Alfa-varianten. Den Syd…
Alvorlige nyhedsgrafikker viste,
at Verdenssundhedsorganisationen planlagde at navngive alle nye varianter på græsk.
Jeg ved ikke, hvorfor grækerne gik med til at lave alle de nye varianter.
Man skulle tro, de havde travlt nok med yoghurt.
En type dominerer snart nyhederne, Delta.
Først fandt jeg de nye mærkenavne forfærdelige,
og at de kunne have fundet på noget mere fængende end Delta.
Men de havde åbenbart forsøgt,
og der er intet, der fanger mere end Delta.
Videnskabsmanden Pyrex Flask
står forrest i kampen mod nye varianter.
Hvad er så bekymrende ved Delta-varianten?
PYREX FLASK VIDENSKABSMAND
Delta-varianten er meget farlig
på grund af mutationerne i genkoderne
i SARS-CoV-2-spike-proteinet.
Dette gør den mere smitsom end den corona…
Undskyld, hvad er det for en musik?
Vi prøver bare at tilføje lidt atmosfære, en følelse af fare.
Den her situation er seriøs. Den behøver…
-Den behøver ingen musik. -Forstået.
-Ja. -Er det bedre?
-Tak. -Hvordan muterer en virus?
Ligesom os mennesker så reproducerer en virus sig.
Ligesom alle levende organismer
indeholder virusser DNA, og når en virus replicerer, kopieres…
Undskyld, hvad er nu det?
Reproduktion. Vi prøver at gøre det sexet.
En virus, der muterer, er ikke spor sexet.
Det tænder ikke mig, og jeg har kigget meget grundigt.
-Så væk med det? -Væk med det.
Hvad er forskellen mellem varianterne?
Alfa-varianten blev først opdaget i Storbritannien og…
Stop! Nu er det nok.
Denne nye bølge af virusvarianter
fører til nye nedlukningsvarianter og en ny bølge af deprimerende nyheder.
BLIV HJEMME HVIS DU KAN
Folk tvinges igen til at tilpasse deres liv for at redde liv.
Jeg var ret ensom under nedlukningen. Så i stedet for at græde alene
hele natten og hele dagen, og i weekenden,
valgte jeg at prøve en dating-app.
Men jeg swiper kun mænd med mundbind. For en sikkerheds skyld.
Jeg var endda på nogle Zoom-dates, som faktisk er gode,
fordi de kan være meget effektive.
Hvad lavede du, før du blev hjemsendt?
Det spørgsmål er til Mand Nummer 1.
Jeg klikkede ret godt med en af dem.
Vi havde endda en slags kram.
Frk. Daphne Bridgerton.
I den fortsatte nedlukning
flygtede mange ind i tv'ets verden. Som du gør lige nu.
Årets første tv-hit er Bridgerton.
En modig fremstilling af, hvordan rige og flotte mennesker engang havde sex.
De filmede den i gamle dage,
men med nutidige skuespillere. Hvilket er smart.
Alle var klædt som folk på malerier.
Det blev ret beskidt til tider. Sådan rigtig møgbeskidt.
Det var flovt, fordi jeg så det med min mor.
Og hun har vist aldrig, du ved, gjort det.
Det håber jeg i hvert fald ikke.
Jeg kan ikke lide at tænke på det.
Det gjorde jeg lige.
Det er dejligt at se Dem, Lady Danbury.
Ord, jeg ikke hører ofte nok.
Seriens castingvalg skabte overskrifter
med farvede personer i det britiske aristokrati.
Det er dejligt, at en, der ligner mig,
en dag kan blive grevinde af Hastings.
Jeg slugte serien i en mundfuld.
Selvom jeg nok burde have arbejdet på vaccinen.
Men nogle privilegerede, hvide mænd er skuffede over, at den
overdådige serie ikke giver et velfortjent pusterum til privilegerede, hvide mænd.
Programmet var værre end statuerne sidste år.
Multikulturalismen er historisk ukorrekt.
For at låne et udtryk, så er det
faktisk kulturel tilegnelse, ikke?
Med en bevægelse fjernes hvide fra deres egen historie.
Det er fantasi, ikke historie.
Så de hvide bliver fjernet fra deres egen fantasi.
Hvilket er værre, for hvor ender det så?
Når jeg sover i aften,
bliver jeg så erstattet af en lækker sort skuespiller i min drøm?
Og så har jeg voldsom, men dygtig, sex med mig selv, mens jeg kigger på i et spejl?
Bør det ske? Ønsker jeg det?
Gør du? Er det, hvad du ønsker?
Men mens Bridgertons aristokrati er farveblinde,
så kniber det hos den ægte britiske adel.
Ifølge tidligere kongelige Harry og Meghan…
OPRAH MED MEGHAN & HARRY
…i et fascinerende tv-interview.
Meghan fortalte, at der var en samtale med dig
om Archies hudfarve.
Hvad var det for en samtale?
Den samtale vil jeg aldrig dele.
Det er latterligt at beskylde kongefamilien for racisme.
-Altså… -Nej!
Begynd ikke på det!
Nævn ét tegn på, at kongefamilien er racistisk. Kom.
Okay. Hele deres eksistens hviler på den antagelse, at deres slægt
er hævet over andre mennesker.
Men de er hævet over andre.
De har den slags førsteklassesgener, som du kan få
efter konsistent og lydigt at gifte dig med din nærmeste familie.
Det var forfriskende
at se et medlem af kongehuset snakke med en tv-interviewer.
Og at spørgsmålene ikke kun handlede om, hvorvidt de var pædofile.
Interviewet var fyldt med sønderrivende afsløringer.
Jeg tjekkede aldrig min mand online. Det havde jeg aldrig behov for,
fordi alt jeg behøvede at vide, det delte han med mig. Ikke?
Det er svært at tro, at hun ikke googlede ham.
Altså, det gør man jo bare for at finde de bedste tacos i nærheden.
Så med en mand?
Det var den slags grusomme optræden, som vi desværre kan forvente
fra "Prins Woke" og "Hertuginde af Mig-mig-mig."
Ægte kongelige viser ikke sig selv frem.
Se på dronningen. Render hun rundt og…
"Se på mig. Se på mig."
Hun rejser i en guldkaret og bærer en krone.
Det er ikke at vise sig. Det er pragtudfoldelse.
Traditionel royal pragtudfoldelse.
Hvad foretrækker du?
At hun kører rundt på en elektrisk scooter uden sokker?
Hun er stadig dronning, og jeg mener, at hun fortjener vores respekt.
Efter interviewet trækker prins Philip sig tilbage fra offentligheden permanent.
Ved at dø.
Millioner så den dystre begravelse
af hans Kongelige Højhed, prins Philip, Hertug af Dødinburgh.
Det var naturligvis hårdt for nationen.
Helt personligt.
Så vil jeg savne ham forfærdeligt.
Kendte du ham?
Nej.
Men du har mødt ham?
Nej.
Har du måske stået tæt på ham…
Han var et fantastisk menneske.
PRINS PHILIPS SPYDIGE SPØRGSMÅL
Hans racistiske kommentarer skabte overskrifter.
Han var ikke racist.
Han havde bare en racistisk humor.
Søofficer Philip kunne teoretisk set være blevet begravet til havs.
Men som en ny dokumentar afslører, så er havet fyldt op.
Navnet Seaspiracy var lidt sært.
For jeg troede, at alle pirater var på havet.
Seaspiracy ser nærmere på ødelæggelsen forårsaget af overfiskeri.
Med en masse fantastiske pauseskærme og skrivebordsbaggrunde.
Jeg så, at det handlede om fisk, og tænkte: "Jeg elsker fisk… og chips."
Ja tak. Jeg elsker det her.
Så jeg så den.
Og nu kan jeg ikke spise fisk mere.
Eller chips. I tilfælde af, at delfinen får en kartoffel i klemme i sit åndehul.
Man kan ikke se noget nu til dags uden at lægge noget bag sig.
Jeg så Seaspiracy, og nu kan jeg ikke spise tun.
Så så jeg My Octopus Teacher, og nu kan jeg ikke spise lærere.
Alle dokumentarer er en ting mindre, man kan spise.
Jeg vil ikke risikere at se Squid Game, for jeg elsker blæksprutte.
Den 93. Oscar-uddeling var endnu mere dyster end Seaspiracy,
og helt umulig at se på grund af coronarestriktioner
og en pandemi-smart dresscode.
Og Oscaren går til…
DOKUMENTARFILM
My Octopus Teacher.
Så mangfoldig og alligevel så kedelig.
Jeg ville have kaldt det: "Den første woke-Oscaruddeling",
men de fleste seere sov det meste af tiden.
Den fornyede ceremoni har mange nye træk,
derunder det allerførste øjeblik,
der mindes dem, der er blevet cancelled i år.
MATT DAMON SKUESPILLER
JUSTIN TIMBERLAKE SKUESPILLER OG MUSIKER
J.K. ROWLING FORFATTER
DR. SEUSS BØRNEBOGSFORFATTER
ARMIE HAMMER SKUESPILLER
DUMBO FLYVENDE ELEFANT
GINA GARANO SKUESPILLER
MR POTATO HEAD ENTERTAINER OG GRØNSAG
SIA MUSIKER
PEPE LE PEW ANIMERET STINKDYR
Minneapolis, Minnesota.
I et overraskende brud fra traditionen
måtte en hvid politimand bøde for at have skudt en sort civilist.
AMERIKAS SJÆL BLIVER DØMT
RETFÆRDIGHED FOR GEORGE FLOYD
George Floyds død i 2020 førte til intens global protest.
Så retssagen mod hans morder, politimanden Derek Chauvin,
førte til intens global dækning.
Jeg kan ikke få vejret.
Billeder fra retssalen viser Derek Chauvin,
20. APRIL
der helt nøgternt modtog dommen som skyldig.
Udenfor vakte nyheden glæde.
I aftes brød mængden udenfor Minneapolis ud i jubel, da de hørte
om Derek Chauvins dom i George Floyds død.
Chauvins advokat ville have, at hans klient fik en betinget dom.
Han sagde rent faktisk:
"Retten bedes se nærmere på muligheden…
…for at starte en egentlig borgerkrig."
Billeder fra retten viser, at Chauvin knap nok reagerede, da han blev ført væk.
Som en del af dommen blev det forbudt Chauvin at eje våben.
Men han skød ikke George Floyd.
Hvis retten virkelig ønskede retfærdighed,
så havde de skåret hans fandens knæ af.
Forår.
Der vaccineres rundt omkring i verden.
Men i USA
viser triste nyheder, at populariteten falder
langs de sædvanlige politiske grænser.
En del af befolkningen er fortsat
imod at blive vaccineret…
Republikanere.
Ulig traditionen lader det til, at demokrater nu gerne
vil stikke til hinanden, mens republikanere afviser nåle.
Ring til mig, når de løber tør for forsøgskaniner.
En fascinerende NBC-meningsmåling sagde,
at 47 % af Trumps støtter afviste vaccinen.
Eller, med hans ord, flertallet.
Unge mennesker tøvede også med at rulle ærmerne op…
…rulle ærmerne op og få vaccinen.
100 dollar til opsparingen i West Virginia.
Medierne afslører begejstret belønninger
til den vaccine-langsomme Gen Z.
Doughnuts fra Krispy Kreme, Shake Shack-pomfritter i New York.
Tænk på det, når du tænker på vacciner.
VAX MED POMFRITTER! GRATIS SHAKE SHACK!
Krispy Kreme gav gratis doughnuts til vaccinerede.
Så i 2022 vil 98 % af den amerikanske befolkning
enten have corona eller type to diabetes.
Bare sig nej!
TAG MUNDKURVEN AF VORES BØRN
Men den største trussel mod vaccinationsprogrammerne?
Latterlige vaccineskeptiske teorier, der hurtigt spredes fra person til person.
RØR IKKE MIN DNA
Ligesom noget, der ikke er en åbenlys metafor for.
Absurde teorier er som en epidemi.
Jeg æder ikke bare alt, som de medicinske institutioner siger.
Jeg har lavet min egen research.
Bruger de vaccinen til at ændre vores amerikanske DNA indefra?
Jeg spørger bare.
Er du vaccineret, Kathy?
Jeg nægtede vaccinen. To gange.
Så jeg er dobbelt-uvaccineret.
Og ved I hvad?
Ja, jeg fik nogle coronalignende symptomer.
En let-til-mellem snotnæse, mellem-til-kraftig hoste
og et lavt-til-meget lavt iltniveau.
Havde du disse symptomer, da du shoppede uden et mundbind?
Det her er fedt.
Manden vil have, jeg tager mundbind på.
Det er den dybe stats elitære dresscode,
og du kan ikke tvinge mig. Okay?
Du kan ikke gå herind uden et mundbind.
Jeg kan ikke læse, hvad du siger, når din mund er dækket.
Og senere den dag chikanerede du et vaccinecenter.
Min krop, mit valg.
Du smittede femten personer med corona den dag,
og så holdt du en fest.
Det var en corona-afsløringsfest.
Jeg har det!
Jeg har corona.
Kom nu. Det er bare corona.
Og hvordan har du det nu?
Fint.
Så slem en sygdom er det heller ikke.
Det er ligesom en let sommersnue.
Bortset fra at du måske behøver en maskine for at overleve.
Jeg vil ikke bære mundbind. Slip mig.
Sociale medier beskyldes for at tjene penge på vaccinefejlinformation.
Faktisk en af de mindre giftige beskyldninger i år.
Hvorfor har du ikke gjort mere for at stoppe anti-vaccine-løgne
på din sociale medie-platform YipYakker?
Altså i det store billede…
ZERO FOURNINE CEO YIPYAKKER SOCIALE NETVÆRK
…så er sandhed og løgne bare modstridende datastrømme.
Forskellige sider af den samme mønt.
Vores brugere foretrækker friheden til selv at slå plat og krone.
Men folk kan dø.
At dø for at beskytte ytringsfriheden er ædelt.
Hvad med slet ikke at dø?
Selvfølgelig ønsker vi ikke, at vores brugere dør.
Det ville være forfærdeligt for aktierne.
På trods af benægterne er vaccinerne effektive.
Forsigtigt lukkes nedlukningerne op.
Det var rart at blive vaccineret.
Jeg følte mig sikker nok til at deltage i nogle sociale ting.
Se lige! Hvem er den skuespiller?
Han var med i den der ting med hende kvinden.
Vi fik vores frihed, men nu var det for farligt at gå udenfor.
Sydende nyheder afslørede, at vejret starter sin årlige jihad mod mennesket.
Den undertrykkende, lammende hedebølge, der svider vestkysten,
kommer i aften med nogle af årets farligste temperaturer.
Canada rapporter om de højeste temperaturer nogensinde,
hvilket får nogle indbyggere til at fjerne deres tykke skjorter,
før de bryder i brand.
Vejrudsigten viser et kort, hvor USA ser ud til at brænde.
Fordi det gør det.
Og hvad så, om vi havde verdens varmeste dag?
HVORNÅR STOPPER PLANETEN MED AT KLYNKE?
Hvert år har en varmeste dag.
Sådan virker de varmeste dage.
Vi havde også en koldeste dag.
Betyder det, at det bliver koldere eller varmere?
Jeg spørger bare.
Voldsom regn i Australien fører til en kæmpehøst…
…af mus.
I mørket og til tiden.
Her er der tusindvis af løbende, skrabende, stinkende mus.
Det er ikke et museproblem.
Det er en museplage.
De makabre nyheder bliver kun vildere, da skadedyrsbekæmpere bruger slanger
til at kontrollere pesten.
Slangerne tænkte nok:
"Nu vil menneskene have vores hjælp? Normalt vil de kun se ryggen af os."
Hvilket er det meste af slangen, da de mest bare er rygge.
Oversvømmelser af bibelske dimensioner får den tyske by Kreuzberg på landkortet.
Og vasker den samtidig af igen.
Da jeg var lille, opførte vejret sig ordentligt.
Det blev mest oppe i himlen, hvor det hørte hjemme.
Nu er det blevet radikaliseret.
Det angriber os med ekstremistiske vejrangreb.
Vejrorrisme. Hedder det det?
Hvorfor er det så vredt?
Måske det har brugt for meget tid på sociale medier.
Vi har prøvet at pumpe gasser derop for at berolige himlen.
Det har vi forsøgt i flere årtier.
Det virkede ikke.
Pludselig viser nyhederne noget fortryllende og dommedagsagtigt…
Vand, der hidtil blev betragtet som ildens modpol,
brød ud i flammer i den Mexicanske Golf.
Frygter du klimaforandringer, Gemma?
Det gør mig lidt nervøs, ja.
Men kun en femtedel af, når jeg ikke kan finde min telefon.
Et brændende hav burde sikkert bekymre mig mere end det, men…
Hvor er min telefon egentlig?
Kan nogen ringe til den? Åh, den er…
Ingen panik.
Se? Nu er alt okay.
Bortset fra, at havet brænder.
Da livet på Jorden virker mere og mere ustabilt,
søgte man efter måder til at beskytte vores smukkeste og dyrebareste ressource.
Milliardærer.
Megarige stjerner i selvfinansierede, selvpromoverende,
selvforkælende rumeventyr.
De skød dem selv så langt væk fra den døende planet, som penge kan klare.
Astronauter plejede at blive udvalgt baseret på evner,
egnethed og de rigtige ting.
Nu er det megarige reklamemagnater.
"Gæt prisen"-typerne.
Astronaut 001, Richard Branson.
Første til at forlade Jorden
og stjerne i hans egen "Firmaudgaven af En Ny Verden".
Piratkongen, Richard Branson.
I hans Virgin Galactic-fartøj.
Tre, to, en. Udløs.
Det er en inspirerende tid for pionerer.
Jurij Gagarin var den første mand i rummet.
Alan Shepard var den første amerikaner i rummet.
Og nu har vi Richard Branson, den første unødvendige mand i rummet.
Jeg var engang et barn med en drøm.
Nu er jeg en voksen i et rumskib.
Overvældende billeder kommer få dage efter.
Rumrejsernes sociale skift fortsætter, da endnu en rig drengs drøm livestreames.
Ultramilliardæren og verdens mest eftertragtede kranie,
Jeff Bezos,
skydes afsted i en raket drevet af en freudiansk metafor.
Hvert et vovet øjeblik følges af skæve smil fra offentligheden.
Go Jeff! Du skal til rummet.
Mange indre skoledrenge
fnisede af formen på hr. Bezos' fartøj.
Men jeg tænkte… at opsendelsen faktisk var mere
poetisk og inspirerende.
Manden, der har arbejdet sig op,
støder stolt sin penis ind i himlen.
Helt uden skam rejser han sig imod guderne
med en kæmpe, flammende fallos,
mens resten af verden ser på i ærefrygt.
Ville skibet have været bedre,
hvis det også havde kugler?
Ja, helt sikkert.
Størrelsen af skibet er vildledende på disse fascinerende billeder.
Bezos og hans medpassagerer
sidder i rakettens glans under hele missionen,
som disse intime billeder viser.
-Sådan! Flot. -Ja!
Hvem vil have en skittle?
Ja, helt sikkert.
William Shatner?
Senere på året fanger Bezos' reklamemaskine
hvert sekund af de mest postmoderne rumturister indtil videre.
Star Treks William Shatner skydes ind i ironisfæren.
Det er absurd, at Shatner skydes ud i rummet,
bare fordi han engang spillede rummand i tv.
Som ung spillede jeg Pastor Cannon Chasuble til stor ros,
da mit universitet opsatte The Importance of Being Earnest.
Folk lo mere ad mig end af nogle af hovedrollerne,
så vidt jeg husker.
Men…
Men… bare fordi jeg engang spillede pastor,
må jeg jo ikke vie og begrave folk.
Det tror jeg ikke.
Tilbage på Jordens skrøbelig skorpe blev startskuddet endelig affyret…
…til det perfekte menneskehandelsshow,
De Olympiske Lege.
23. JULI
Alle så virkelig frem til det,
fordi De Olympiske Lege er en
af de få ægte, globale begivenheder, der ikke er en pandemi.
Som pressen ihærdigt rapporterer, mangler der noget
fra Tokyo-udgaven… mennesker.
INGEN BILLET BEGIVENHEDER UDEN PUBLIKUM
Det sker. Et år senere end planlagt
med tomme sæder og under coronas uundgåelige skygge.
Verden nyder dette uforglemmelige sportsshow.
Men da den amerikanske stjerne Simone Biles trækker sig fra gymnastik,
KOM SÅ, TEAM USA
dominerer hendes mentale problemer nyhederne.
Gymnasten Simone Biles, den bedste nogensinde,
aflyser endnu en olympisk begivenhed for at fokusere på sit mentale helbred.
Jeg forstår, hvorfor hun ikke ville lave øvelserne.
Hun var bare ikke glad.
Triste mennesker laver ikke ordentlige vejrmøller.
Og selv når de prøver,
så er resultatet bittersødt.
Det afghanske hold vandt ingen medaljer i Tokyo,
men hjemme i Afghanistan
vandt Taliban guld i skydning.
Afghanistan har været plaget af konflikter i flere århundreder
til trods for intensiv vestlig indblanding.
Afghanistan, eller mere korrekt, Afkhanistan,
kaldes imperiernes kirkegård.
Det Britiske Imperium slog fejl, det sovjetiske imperium slog fejl,
selv det galaktiske imperium slog fejl
på trods af Lord Vaders dynamiske lederskab.
Men det…
Hvad?
Lige meget.
I 2020
lavede præsident Trump en aftale med sine feministiske venner,
Taliban.
I to årtier har vi ledt efter en militær løsning i Afghanistan
og vi fandt den: flygt.
Underkastelse fuldført.
Præsident Biden meddeler en amerikansk tilbagetrækning før 11. september,
så fremtidige historiestuderende
ikke behøver at terpe for mange forskellige datoer.
Amerikanske soldater ville
nok, ligesom alle andre disse dage, helst arbejde hjemme.
Hastigheden bag den amerikanske tilbagetrækning overraskede alle.
Sidst en præsident trak sig ud så hurtigt,
var under Clinton.
Det er en sexjoke om en tragedie.
Jeg er ikke stolt af den.
Amerikanske tropper efterlader en Bagram Airbase i kaos,
og smadrer dens Airbnb-vurderinger.
Er det umuligt at stoppe Taliban fra at tage Afghanistan?
Nej.
Det er det ikke.
VELKOMMEN TIL KABUL
Men Biden kunne ikke tage mere fejl.
15. AUGUST
Taliban tog hurtigt Kabul.
De tog Kabul med ret få soldater,
men siger, at 10.000 forstærkninger snart ankommer
til helt at dominere hovedstaden.
Det nye Taliban påstår at komme med fred, hvilket de forsøger at bevise
med en charmeoffensiv i de afghanske aftennyheder.
FREDSSTUDIET
Der er smertende optagelser af bange afghanere, der flygter fra byen.
Den 31. august, med Taliban ved magten,
efterlader den sidste amerikanske soldat Afghanistan i den mørke…
…middelalder.
Jeg ved godt, at de skræmmer kvinder og sådan,
men ifølge deres sociale medier virker de rimelig afslappede.
Okay. I dag tjekker jeg nogle ægte optagelser fra Taliban.
DUKES REAKTION TIL T-BAN
Lad os se, hvad Bøhmanden laver.
Cool. De sejler. Prøver karrusellen. Fedt.
I træningscentret.
De våben kræver muskler.
Ja, de elsker våben.
Det er en del våben. Videoen burde have en advarsel.
Måske et advarselsskud.
Jeg tror, at de prøver at skyde vores vestlige Gud ned fra himlen.
I er godt nok skøre.
Okay. Sådan, damer. Jeg har tjekket dem.
Taliban elsker fester.
Og de elsker deres våben. Men de virker ikke
som en større trussel mod jeres rettigheder end USA's højesteret.
Fred være med jer. Like og abonner. Giv Duke et hashtag eller to.
1. SEPTEMBER
Der flirtes også med fortiden i USA.
Endnu en mislykket stat styret af fundamentalistiske ekstremister,
der bruger religiøse dogmer til at undertrykke kvinder.
Texas.
Alvorlige nyhedsreportager afslører statens nye, strenge abortlovgivning.
Texas' omfattende nye abortlov er nu gældende, da Højesteret
valgte ikke at blokere tiltagene, der forbyder abort efter sjette uge.
De kalder den Hjerteslagsloven,
men man kan ikke høre hjertet slå hos politikerne.
Oplysende materiale afslører, at man kan tjene penge
på at spotte abort.
Loven tillader også private borgere
at anlægge civile søgsmål mod enhver, der hjælper
en gravid kvinde med at få en abort.
Kristendommen har stort fokus på at afsløre din nabo.
Hvis Jesus ikke var blevet afsløret, var han aldrig endt på korset.
Jeg ville have, at Texas' kvinder vidste, at jeg var på deres side.
Jeg lavede lidt research og skrev til nogle texanske piger,
og fortalte dem, at jeg var der for dem,
og hvis de ville mødes eller snakke
om deres seksuelle valg, så var jeg med på den.
Jeg hørte dog ikke fra nogen af dem.
Men det beviser bare,
at det hele bliver skjult.
11. SEPTEMBER
Tyveårsdagen for 11. september.
Præsident Biden deltager i en gribende mindeceremoni
sammen med tidligere præsidenter.
Trump markerer dagen med en dyster, ærbødig boksekommentar mod betaling.
Selvom jeg sloges ofte og elsker folk, der slås,
og holder af deres styrke, så laver de ingen tricks.
SÆT BIDEN FOR EN RIGSRETSSAG
I nostalgiens ånd
fortsætter Trump sine løgne
til valgmøder fyldt med nærkontakt, corona og journalister.
Gør Amerika stort igen, igen.
Igen og igen.
Trump er aldrig rigtig gået væk.
Hvis der er en dyb stat, så gør den det ikke særlig godt.
Biden får et boost, da nyhederne fortæller,
om en ny ubådsaftale mellem Australien,
Storbritannien og USA,
også kalder AUKUS.
AUKUS lyder sært og alle de akronymer…
…det er godt.
Men der viser sig at være begået et diplomatisk fejltrin.
Frankrig er rasende…
…fordi de i har brugt flere år på forhandlinger
og diplomati hele vejen op i systemet.
Frankrig troede, de skulle være med,
men så blev det bare: "Fuck os".
FAUKUS? Seriøst?
Folk griner da deres røv i laser.
Hvorfor ikke få Indien, Rumænien, Østrig, Vietnam, Estland og Nigeria med?
Så ville det blive: "FAUKUS I RØVEN".
Det tog lidt tid at regne den ud.
Jeg håber, I beholder den.
Mens vacciner holder corona på social afstand,
begynder popkulturen at skyde igen.
Daniel Craigs episke og sidste James Bond-film, No Time to Die,
lander lidt forsinket i biografen.
Den moderne fortolkning af Bond er fyldt
med de klassiske stunts og gys,
men har også 65 % mindre misogyni
og har samlet støv lidt tid.
Du kunne forestille dig, hvorfor jeg vil lege igen.
Forsinkelsen var bekymrende.
Daniel Craig var meget yngre, da de lavede den.
Nu er han ældre. Det bliver sværere at lave stuntene,
end da han først filmede dem.
Det er lige meget, hvornår den blev filmet,
han er den samme alder på optagelserne.
Er du sikker?
For da jeg så dem med Roger Moore,
så Bond omkring fyrre år ældre ud end kvinderne, han angriber,
men dengang var det okay.
Det lykkes No Time to Die at lokke folk tilbage til biograferne
til fællesoplevelsen af at se Bond dræbe folk,
træde ud af biler og se godt ud.
Jeg havde glemt, hvordan biografer var.
Men kan ikke stoppe filmen, når man skal tisse.
Så jeg måtte tisse i sædet.
Hvilket jeg havde glemt heller ikke var godt.
Jeg nød at se den på storskærm.
Og den blev kun mere nervepirrende
af den tørre hosten, man hørte hist og her i biografen.
28. SEPTEMBER
Showbiz' dækning af Craigs afsked starter på ny snakken om,
hvem den næste Bond skal være,
selvom det ville hjælpe
hans hemmelige arbejde, hvis hans identitet ikke blev afsløret.
Den seneste 007, Daniel Craig, siger, at han er klar til at komme videre,
og nu vædder fans om, hvem den næste Bond bliver.
Alle kan spille James Bond.
Og med alle mener jeg enhver hvid mand på omkring 35 til 50 år.
Ville du overveje at spille ham?
Der vil ikke være meget musik i, at jeg overhovedet prøver.
For de vil ikke have folk som mig mere.
Nu er det James Bond,
dobbelt-woke-syv.
Navnet er Bond, James Bond. Han-skråstreg-ham.
De har selvfølgelig ødelagt rollen.
Du ved godt, at han bruger sidste film
på at bære kjoler og tage mindfulness-pauser.
Det passer vist ikke.
Jeg har ikke set den, og det vil jeg ikke.
Det er latterligt. Det liberale Taliban ødelægger store mænd
som Bond, som var de statuer.
Og selvfølgelig
kan man ikke kalde dem store mænd mere.
Nej, de er kvinder uden livmoderhalse.
De ødelægger alt, og jeg mener alt.
Hvad mener du med "dem"?
Dem.
-Er det deres pronomen? -Så luk dog røven.
Men skærmens største hit i år
blev den foruroligende, sydkoreanske splatterjamboree…
Squid Game.
Jeg elskede den.
Det var en slags koreansk udgave af Den store bagedyst.
Der var intense udfordringer…
…udtryksløse værter…
…chokerende hjemsendelser…
…og selvfølgelig masser af kiks.
Måske jeg prøver selv at lave dem.
Er det sådan, man siger?
Så er vi her igen.
Endnu et tv-drama med en absurd alsidig rolleliste.
Alle sammen asiater?
Virkelig? Hvornår sker det lige i virkeligheden?
Det er simpelthen for utroværdigt.
Og selvfølgelig er skurkene privilegerede hvide mænd.
Hvordan afspejler det samfundet?
Det hele var hyper-woke.
Vagterne skjulte deres ansigter med masker.
Medierne peger fingre af det dystopiske drama.
Det er meget, meget voldeligt.
Det er selvfølgelig fiktion og ment til voksne.
Men desværre får børn også adgang til det.
Børn burde ikke se Squid Game.
Skal vores børn virkelig vokse op
og tale koreansk med engelske undertekster?
Man skulle tro, forældre ville værdsætte, at deres børn leger fysiske lege,
i stedet for at glo på en skærm hele dagen.
Selv hvis det ødelægger deres nattesøvn.
Men menneskehedens elskede evne til at dele og kommentere
grinagtige Squid Game-memes bliver pludselig stoppet
af 2021's mest chokerende begivenhed:
Facebook går ned.
VI KAN IKKE FINDE SIDEN
Nedbruddet af det nye medie, glædede de gamle medier.
FACEBOOK, INSTAGRAM, WHATSAPP ER PÅVIRKEDE
Stort nedbrud her til aften.
Facebook, Instagram og WhatsApp.
Da Facebook gik ned, lavede jeg straks en reaktionsvideo.
Nej!
Men det var begrænset, hvor jeg kunne poste den.
Med få timer uden validering af deres eksistens,
troede mange brugere, at de var døde.
Ingen kunne bruge sociale medier.
Det var som en eftermiddag som Donald Trump.
Timerne var forfærdelige.
Jeg stirrede konstant på min telefon
og tænkte, om der ville komme beskeder.
Der kom ingen.
Så egentlig som en normal aften.
Facebook er igen i problemer.
Der kommer flere negative nyheder om det sociale netværk,
da whistleblower Francis Haugen
fortæller USA's senat,
at Facebook kender til sin negative påvirkning.
Indhold, der får en voldsom reaktion fra dig,
får flere klik, kommentarer og delinger.
Hendes vidnesbyrd fik syv likes,
tre kærlighed, to omtanke og et surt ansigt.
Sociale medier får folk til at gøre ting, som de ikke vil.
Jeg ville ikke tage 400 billeder af ben og hotdogs ved swimmingpoolen.
Instagram tvang mig.
Jeg lavede mælkekasse-udfordringen, og jeg hader mælk og kasser.
Jeg er et offer ligesom alle andre.
Influencere er nogle af de mest påvirkelige,
og hvem passer på os?
Facebookopslag opfordrede til vold…
…mens platformen muliggjorde menneskehandel.
Medierne gransker de sociale netværker nøje,
især deres evne til nådesløst
at tjene penge på vrede og desperation, endnu mere effektivt end Adele.
På dit sociale netværk YipYakker
udtrykker brugere ofte vrede og elendighed.
Og det er essentielt at lade dem gøre det.
Det er lavet til at holde dem i den tilstand.
Vedligeholder vi denne ubegrænsede vrede,
forbliver vores brugere engagerede, og hvis de er engagerede,
hygger de sig, selvom de måske er virkelig triste.
Faktisk især da, fordi desperat elendighed
fører til større engagement.
Vores firma hedder nu Meta.
I en hypnotisk firmabegivenhed en måned senere
gylper Facebook sig selv op som Meta med et nyt logo,
uendelighedssymbolet, som er firmaets indtjeningsmål.
Menneskeimitatoren, Mark Zuckerberg,
afslører spændt nye planer om at bruge milliarder
på en ny virtual reality-verden, som han kalder The Metaverse.
Jeg er stolt over, hvad vi har lavet indtil nu, og spændt på det næste.
Man kan se, at det er en fantasiverden, da den er fyldt med seje arketyper.
Ikke ligesom ægte Facebook, der er fyldt med sex, pestilenser og skumle typer.
Det er dem, der ender i Metaverset.
De burde kalde det Me Too-verset.
Jeg var imponeret.
Zuckerbergs avatar lignede faktisk en mere levende version af ham,
end han er.
Okay. Perfekt.
En virtual reality-verden ser mere og mere tiltrækkende ud,
da den egentlige verden stadig prøver at dræbe os.
Den længe ventede COP 26-klimakonference
31. OKTOBER GLASGOW, SKOTLAND
åbner i Glasgow, Skotland.
Menneskets sidste chance
for fredsforhandlinger med Jorden ifølge den dommedagsagtige dækning.
Ingen af os kan undgå det værste, der stadig venter,
hvis vi ikke gør noget nu.
Konferencens mission:
At stoppe verden fra at blive for varm.
Der er seriøse konsekvenser for planeten,
hvis vi ikke holder den globale opvarmning under 1,5 celsius.
Tørker, hungersnød, millioner af hjemløse, syreholdige have,
døde zoner og…
Okay, nok. Enten smutter han eller jeg.
-Fint. Han smutter. -Tak.
Er verdens undergang ikke fascinerende nok
uden baggrundsmusik?
COP 26 GØR NOGET NU!
FORNÆGTELSE DUR IKKE
Mens verden nervøst ventede på, hvad konferencen
endelig ikke kan meddele,
bliver Glasgow centrum for klimaaktivister.
Nu da hele det der BLM-halløj var klaret,
havde jeg tid til at se på klimaforandringer.
Jeg vil være klimaets Greta Thunberg.
Mange folk bliver hjemme,
og fordi de ikke ser de virkelige
klimaforandringer helt tæt på, tænker de ikke på dem.
Det ville jeg ligesom gøre noget ved.
Så jeg tog til Grønland.
Jeg så selv et smeltende isbjerg, en skovbrand i Californien
og en strandfest i Cancún.
Var det klimarelateret?
Nej, men man må også slappe af.
Man skal ikke blive udbrændt med alle de brande.
Hvordan kom du til disse steder?
Privatfly, selvfølgelig.
Du vil sige, at det var dårligt for miljøet, men…
…meningen var at overbevise andre om ikke at bruge fossile brændstoffer,
så egentlig er det CO2-neutralt.
Jeg er enig med demonstranterne.
Der er ingen Planet B.
Jeg har ledt efter den i et årti med rumfartøjer.
Vi må beskytte miljøet for de mennesker, der vil bo på Jorden
-om 100 års tid. -Som dine børns børn?
Faktisk tænkte jeg på mig.
Hvis min kryogenteknologi virker, men måske også andres børn.
Nogen skal rense mit tøj.
Man når endelig en klimaaftale, men den er ikke som lovet.
13. NOVEMBER
Mennesket er gået fra at ignorere klimaet
til at lave gas med det,
hvilket er endnu værre for klimaet.
Indien og Kina nægtede at love en udfasning af kul,
og foretrak i stedet at udfase Seychellerne.
COP 26 var en fiasko.
KLIMAET ÆNDRER SIG HVORFOR GØR VI IKKE?
Der er følelsesladede scener fra konferencen,
som da den ufuldstændige aftale meddeles, og COP-præsident Alok Sharma græder,
og derved øger den stigende vandstand.
Tænk over det.
Hvis havene stiger,
drukner det kun de venstreorienterede på øst- og vestkysten,
så blå stater bliver bare lidt mere blå.
Det lyder dårligt, men lad os se på det på ny.
Hvis havet i stedet for at stige bliver kogt væk af heden,
kan det have nogle gode følger.
Underhavsbjerge som ingen har klatret før.
Og verden får tre gange så mange turistattraktioner.
De må omskrive geografibøgerne.
Tænk på det. Man kan tage på biltur til Titanic.
Wow.
Ville det ikke være episk?
I en elektrisk bil selvfølgelig. Jeg er ikke et monster.
Så konferencen løber ud i sandet, og menneskeheden er igen
overladt til at brænde, drukne og virusse ihjel.
Corona viser tegn på genopstandelse,
hjulpet på vej af vaccinens faldende virkning efter seks måneder.
Ligesom ægte kærlighed er der behov for booster-stik.
Biden fik sin booster på tv.
Tænk, at man kan sprøjte noget ind i spøgelser, uden at vaccinen
falder direkte igennem og ned på gulvet,
men jeg vidste heller ikke, at spøgelser havde årer, så…
HVORDAN GJORDE NAZISTERNE DET? DE SAGDE JØDERNE VAR SYGE
Moderne nazister vil udrydde 90 % af jordens befolkning.
SUNDHEDSPERSONALE BEHØVER DIN STØTTE!
De hardcore vaccineskeptikeres bizarre tro betyder, at et stort antal
stadig ikke vil stikkes.
Desværre insisterer corona på retten til at inficere og dræbe dem.
Det er de uvaccineredes pandemi.
Derfor laver jeg
vaccinekrav, hvor end det er muligt.
De pligtopfyldende medier afslører den seneste pandemipolitik.
Da tidsfristen for vaccination af alt sundhedspersonale i staten New York
kommer nærmere, går myndighederne drastisk til værks.
For at tvinge armen på vaccineskeptikerne til at blive stukket.
Regeringen planlægger obligatoriske vaccineprogrammer.
Alvorlige reportager afslører,
at ansatte hos den amerikanske regering skal vaccineres eller fyres.
DOMMER BLOKERER NYC SKOLEMANDAT
Jeg bliver fyret.
Det bliver min sidste dag.
Nyhederne er fyldt med eksperter, der taler for mundbindenes tilbagekomst.
Når man er i et område, der er næsten hele landet,
hvor der er stor risiko for virale dynamikker,
bør man bære mundbind.
-Tag mundbindet af. -Ikke flere mundbind!
Hvilket ikke-eksperter nægter at acceptere
i forventeligt vrede scener.
Nogle programværter har en provokerende modstand mod mundbind.
Næste gang du ser nogen med mundbind på fortovet,
eller på cykelstien, så tøv ikke.
Bed venligt, men fast,
om de venligst kan tage det af?
Videnskaben viser, at du ikke behøver at bære det.
Dit mundbind gør mig ubehagelig til mode.
Mundbind er livsfarlige. Især for børn.
Børn kan ikke ånde gennem dem.
Derfor dør så mange børn til halloween.
Det og rituelle sataniske ofringer.
Har du forsøgt at rive nogens mundbind af?
Faktisk vil jeg stoppe dig der.
Jeg er faktisk mundbindsallergiker.
Så jeg har ret til at beskytte mine øjne
mod at se mundbind, der fornærmer min tro.
Dit mundbind gør mig ubehagelig til mode.
Æd luft, nokkefår!
Til dit ansigt.
Forkert!
Det er nemt for dig at sidde der med dit mundbind og et selvtilfredst smil.
Jeg gætter på et selvtilfredst smil.
Da julen nærmer sig
kommer nyheden om gaven, ingen ønskede sig.
Her til morgen er
der nu en ny og bekymrende coronavariant i udlandet.
En meget smitsom ny variant, Omikron.
Den nye Omikron-variant er den mest
muterede coronavirus indtil videre.
Det har 30 mutationer i sit spike-protein,
hvilket betyder, at de nuværende vacciner ikke er så effektive.
Og man kan se en stigende tendens
i tilfælde, indlæggelser og døde.
Hvorfor er der ingen musik til det?
-Du sagde, at… -Nej!
Sæt noget musik til den del. Noget opmuntrende.
Ellers er det meget deprimerende.
På trods af den nye fare
fortsætter nogle værter med deres farlige retorik.
Fuck vaccinen!
Jeg takker jer for at se med til aften,
og efterlader jer med dette spørgsmål:
Hvis mundbind beskytter os,
og evolutionen passer, som de venstreorienterede påstår.
HVORFOR PRØVER DE SÅ AT KVÆLE DIG?
Hvorfor har vi ikke udviklet hudmundbind?
Jeg spørger bare.
Tænk over det.
Madison, kan vi snakke om din holdning til corona og vacciner?
Vil du snakke om det?
Det er så kedeligt.
Spørg dog om min gode ven Kyle Rittenhouse.
Nej, for I venstreorienterede tabte den.
Piv-piv. Stakkels jer.
Han er en ægte stjerne.
Han burde lave en plade. Jeg ville købe den.
Så længe det ikke var rap eller sådan noget.
Vil du spørge mig om Putin?
Han brugte et missil til at springe sin egen satellit i luften,
det er et tegn på styrke.
Det er som at slå dig selv i ansigtet for at vise, hvor stærk du er.
Og sådan er Putin.
Man har brug for en stærk, skør mand.
Jeg elsker ham.
Jeg ville. Vil du ikke snakke om Ghislaine Maxwell og prins Andrew?
Faktisk må jeg ikke snakke om det, hvis jeg skal være vidne.
Hvorfor fortæller du dine seere,
at de ikke skal vaccineres eller bære mundbind?
Det har jeg aldrig sagt.
-Jeg spørger bare. -Det virker som en skidt forretningsmodel.
Dræbe dit publikum ved at give dem forkerte sundhedsråd.
Jeg vil kalde det…
…et forfriskende, radikalt synspunkt,
der fortsat tiltrækker nye seere,
så seertallet forbliver det samme.
Det er en fin balance.
Er du vaccineret?
Jeg sagde, at jeg ikke vil snakke om det.
Hvad sagde jeg?
Er du vaccineret?
-Det vil jeg bare vide. -Hvad sagde jeg?
I overensstemmelse med din kanals politik.
Undskyld mig, røvhul.
Jeg spørger bare.
Undskyld mig, røvhul.
Interviewet er vist ovre.
-Farvel. Mange tak. -Jeg spørger bare.
Du sagde, at jeg sagde, at du ikke skulle spørge om det.
Jeg har brugt to timer.
Du spilder min tid. Jeg må gå.
Ud af mit studie. Skrid ud herfra.
Vil du have lidt af det her?
Læg det op på dit sociale medie. Kys den, skatter.
Her er de to slags USA igen.
Hver side tror, at den anden vil dræbe eller undertvinge den.
Hvad enten det er mundbind, vacciner eller stemmer.
De råber konstant ad hinanden,
forstærket af sociale medier og tv.
Men hvis de to sider faktisk satte sig ned sammen
som mennesker i virkeligheden og tog sig tid til at lytte til hinanden,
så kunne det måske, måske,
føre til en fantastisk slåskamp.
Ville det ikke være fedt?
BLM OG ANTIFA ER HER FOR AT SKRÆMME
Vi afslutter året, som vi begyndte det, polariserede og delte.
Progressive mod konservative, vaccinerede mod uvaccinerede.
Jesus er kongen!
Videnskab mod hvad fanden den mentale modpol
til fandens videnskab er.
Nogle vil sige, at vi er midt i en kulturkrig,
andre vil være dybt uenige.
Men der er håb.
Selvom de ikke har gjort alt normalt igen, så har vaccinerne
givet os det mest normale af det nye normale indtil videre.
En chance for at leve, lære og endda elske igen.
Hvordan gik din internetdating, Gemma?
Åh, Jeff?
Det gik fint på Zoom.
Og så havde vi en date i parken.
Spændende.
Jeg var ved at fortælle om min samling af porcelænsgrise,
da han fik en besked om, at han var utrolig positiv for corona,
og straks måtte i isolation.
Jeg har ikke hørt fra ham siden.
Ingen beskeder, e-mails, intet. Så han er vel enten død
eller i et hospital med respirator.
Jeg vil benytte muligheden til at sige:
Jeff, ser du det her med en slange i halsen,
så skriv til mig, så jeg ved, at du lever.
Mit styresystem skal opdateres i aften.
Noget at se frem til.
Hvad lærte du i 2021, Kathy?
Det vigtigste jeg lærte var,
at man ikke skal bombe en mundbindsfabrik med en fodlænke på.
Derfor fandt de mig så hurtigt.
Okay, tiden er gået.
Okay.
Sådan. Så skal vi videre.
Jeg håber, I filmer det her.
Det er den dybe stat i aktion.
Og de siger, at den ikke findes.
Jeres mundbind fornærmer mig.
Du skader min arm.
Jeg kan ikke få vejret. I undertrykker mig.
Hvad lærte du i 2021, Zero?
At Mark Zuckerberg ikke ved,
at jeg byggede Metaverset for fem år siden.
Vi har eksisteret i det siden 2016.
Hvad har du lært i 2021?
Jeg har lært, at når jeg siger: "Jeg var der, da…"
Så går folk.
Hvad jeg lærte i 2021?
Jeg lærte, at ingen lærte noget i 2020.
Jeg lærte, at det altid er klogt
at have sin OBE i nærheden.
O-B-E.
Originalt Bailey Ekstrakt.
Uartigt, ikke? Det er ret sjovt. Jeg synes, det er sjovt.
Hvad lærte du i 2021, Gemma?
Hvor mine mandler er, så jeg kan tage en coronatest.
De er i en flaske i skabet, så det gør det lidt nemmere.
Er vi færdige?
Okay.
Hva' så?
Jeg er færdig med Netflix. Glæder mig til, at I ser det.
Kan ikke sige for meget. Meget hemmelighedsfuldt.
Kan I gætte, hvad det er? Kommenter, like og abonner.
Giv Duke et hashtag eller to.
Var det det? Jeg må tilbage til arbejdet.
Det er okay.
Hvad arbejder du på?
En ny, bekymrende variant, jeg lige har opdaget…
Flygt!
Tekster af: Ditte Marie Christensen